<em><strong>Bya Shamim Nateebwa</strong></em>

<a href="http://www.dembefm.ug/wp-content/uploads/Kiiza.jpg"><img class="alignnone size-medium wp-image-34068" src="http://www.dembefm.ug/wp-content/uploads/Kiiza-300x157.jpg" alt="" width="300" height="157" /></a>

Ababaka ba palamenti abavuganya bazeemu okukikaatiriza nga bwebatagenda kukoowa kulwana okulaba ngomusolo ku mobile gugibwawo, noguli ku mikuttu muyunga bantu oba social media.

Bino webijidde ngababaka ba <strong>NRM</strong> bali mukafubo bateesa butya bwebagenda okuwagiura ekiteeso kyomukulemebeze we gwanga ekyokukendeeza ku musolo guno gusigale ku nusu 0.5% ku nsimbi ezigibwayo zokka sso ssi 1% nga bwegubaddde.

Bwabadde ayogerako ne banamawulire, akulira oludda oluvuuganya government mu palamenti <strong>Winnie Kiiza</strong> agambye nti omusolo guno ssi gwabuntu, nga parliament egwana okunyweera okulaba nga gugobwa abantu basobole okukola emirimo gyabwe.

Ono mungeri yeemu ayagala n’ababaka bagaane emotooka president zeyabasuubiza okunabeera nabajaasi ababakuuma.

Kiiza agambye nti buli munna-Uganda agwana obukuumi, ssi babaka bokka.

Olunaku olwenkya palamenti lwegenda okukubaganya ebirowoozo ku bbago lye nnongosereza erinaaba lyanjuddwa gavumenti okuyita amu ministry yebyensimbi.