Bya Barbra Nalweyiso

Police ekutte era negalira omuzanyirizi wakatemba <strong>Robert Sande</strong> amanyidwa nga <strong>Taata Samu</strong> ne promoter Joseph Jemba lwabubbi n'okwonoona ebintu.

Kigambibwa nti Joseph Jemba yategese ekivulu e Gambwa mu gombolola y'eNalutuntu mu district y'e Kassanda nga munakatemba ono alina okubeerako, nga bategeragana ne Taata Samu nakiriza wabula teyasobode kulinya ku stage.

Jemba agamba nti Taata samu yaleese bakifeesi nebamubako sente ezisuka mu bukadde 30 zabade akunganyizawo okuva mu kivulu kino nebonoona ebintu n'okubakuba emigo.

Omwogezi wa Police mu bendobemdo ely'aWamala Nobert Ochom akasiza nga bwebakutte Sande Robert amanyidwa nga Taata Sam n'omutegesi Joseph Jemba era nga bagudwako omusango gw'obubbi, okwonoona ebintu n'okukuma omuliro mubantu.

Ochom agambye nti abantu bano batwalidwa ku police e Kassanda ngokunonyereza kungenda maaso.