<strong>Bya Damali Mukhaye.</strong>

Akakiiko akakola ku nsonga z’edembe ly’obuntu aka <strong>Uganda human rights commission</strong> kategeezeza nga bwekatandise okukolagana n'amajje okulaba nga abasawo b'omubaka <strong>Robert kyagulanyi</strong> bakirizibwa okugenda bamukoleko newankubadde nga akyali mu komera.

Bwabade ayogerako ne  banamawulire wali ku office zaabwe , akulira akakiiko kano Meddie kaggwa  agambye nti bwebakyalidde omubaka ono mu komera e Makindye leero basanze nga yenna azimbye , era nga ali mubulumi obutagambika, nga n'okutambula abadde waakukwatirira.

Ono agamba nti kyebazudde kwekuba nti ono yatulugunyizibwa nyo nga yakakwatibwa , wabula nga atandise okutereera.