<a href="http://dembefm.ug/wp-content/uploads/Crestfoam-fire1.jpg"><img class="alignnone size-full wp-image-15851" alt="Crestfoam fire" src="http://dembefm.ug/wp-content/uploads/Crestfoam-fire1.jpg" width="600" height="450" /></a>

Poliisi y’akukwata abakulira ekkolero ly’emifaliso erya Crest Foam ku muliro ogwakutte ekkolero lino omwafiiridde abantu 6 nga bamaze okufuna alipoota okuva eri minisitule y’ebyemirimu n’entambula ku kizimbe ekyabengeye.

&nbsp;

Olunaku olweggulo minisita w’ebigwa tebiraze n’ebibamba Hillary Onek y’alagidde bano bakwatibwe olw’okulemererwa okutuukiriza ebirina okugobererwa mu kwewala omuliro.

&nbsp;

Wabula omwogezi wa poliisi mu ggwanga  Fred Enanga agamba nti baakuyita abakulu bano beyanjule ku poliisi nga bamaze okufuna n’okwekenenya alipoota eno.

&nbsp;

Agamba baakukunya abakulira ettendekero lino nga basinziira ku alipoota eno okulaba oba bano baalagajadde oba nedda.

&nbsp;

Olunaku lw’eggulo emirambi gy’abagenzi gyatwaliddwa mu ggwanika mu ddwaliro ekkulu e Mulago nga bwebalindirira okukeberebwa endaga Butonde ekimanyiddwa nga DNA okumanya ebibakwatako.