<em><strong>Bya Ritah Kemigisa.</strong></em>

Police wano mu Kampala eriko abaana babiri  beenunudde, nga bano babadde bawambiddwa era nga abawambi babade basabye ensimbi obukadde busatu<strong>.</strong>

Ttaata w’abaana bano <strong>Hajji Musa Muliika</strong>  agamba nti abaana bano baabuze lunaku lwagulo era naawaba ku police ye Bweyogerere , nga ayagala emuyambeko okuzuula abaana bano okuli  <strong>Mulika Rahma</strong> ne <strong>Mulika Diin Tajudiin</strong> , nga bano baggidwa mu maka gaabwe e Kigandazi Zone

Abaana bano bagamba nti ababawambye babalimbye nti bagenda kubagulira keeki, oluvanyuma nebateeka mu motoka nebabatwala

<strong>Mike Mugabe</strong>  nga ono y'akulira police ye Bweyogerera agamba nti okukwata bano bagoberedde simu zebabade bakuba okuva e  Luzira  nga bwebasaba ensimbi

Bano babade batambulira mu Taxi number <strong>UBB 274M,</strong> wabula nga abaana bano babasanze mu mbeera nungi.

&nbsp;