Bya Ruth Anderah

Omuvubuka ow'emyaka 25 asimbiddwa mu mbuga z'amateeka navunanwa omusango gw'okwefulira muto we namukuba enyondo ku mutwe namubbako piki piki ye.

<strong>Gerald Semombwe</strong> asimbiddwa mu kkooti enkulu mu Kampala mu maaso g'omulamuzi <strong>Olive Kazarwe</strong> amusomedde omusango gw'obutemu n'obunyazi nagwegaana.

Kigambibwa nti ono omusango yaguzza nga Novermber 10<sup>th</sup> 2016 e Busega mu Kampala, Semombwe yatta mutoowe Ssekanjako Geoffrey eyali omugoba wa boda boda e Kibuye mu Kampala.

Kigambibwa nti yalimbalimba muganda we nti amutwaleko e Busega alabe muganzi we wabula bwebatuuka mu kazikiza namwefulira namukuba enyondo ku mutwe ekyamuvirako okufa.

Omusango gwakudamu okuwulirwa nga July 24<sup>th</sup>.