Eyali ssabaminisita w’eggwanga era eyesimbyewo wansi w’ekisinde kya Go-Forward  Amama Mbabazi yeganye eby’okwemolera ku nsimbi ezaali ez’okubudabuda abakosebwa olutalo mu bukiika kkono bw’eggwanga.

&nbsp;

Mbabazi agambye tekwatanga ku nsimbi zino kubanga etteeka teriwa minisita yenna nga ne ssabaminisita mwomutwalidde buyinza kukwasaganya nsimbi zino.

&nbsp;

Nga ayogerako nebannamawulire e Gulu, Mbabazi ategezezza nti yadde nga ensimbi zino zabulankanyizibwa mu ofiisi ye, teyetaba mu kubulankanya ensimbi zino.

&nbsp;

Mbabazi era anenyezza nyo omubaka wa  Aruu county Odonga Otto olwokuwabya abantu mu bukiika kkono bw’eggwanga ku ani eyalya ensimbi zino.

&nbsp;

Otto ono yakulemberamu abatuuze nebekelakaasa nga alumiriza Mbabazi okukulemberamu okubba ssente zino.

Bbo ab’ekisinde kya  Go- forward  nga bebanonyeza Amama Mbabazi akalulu batongozza kawefube w’okuva nju ku nju mu ggwanga lyonna nga basaggula akalulu.

&nbsp;

Kawefube ono bamutuumye akakadde kamu okuletawo enkyukakyuka nga era abavubuka bakusonda n’ensimbi okuyamba ku Muntu waabwe okukuba kampeyini.

&nbsp;

Ssabakunzi mu kawefube ono  Edith Ssempala agamba bakukolera mu mpalo nga era bakutambulira mu mmotoka okuva mu kifo kimu okudda mu kirala.