Abavuganya gavumenti wansi w’omukago gwa The Democratic Alliance baddamu okutuula leero okwongera okuteesa ku ky’okusimbawo omuntu omu.

Kiddiridde abakulu bano okulemererwa okutuuka ku kyebabadde basuubira olunaku lwajjo.

Abeesimbyeewo baasabye okwongerwa ku budde batuule bokka berondemu omuntu omu.

Ng’ayogera eri bannamawulire ekiro kyajjo, akulira DP Norbert Mao yategeezezza babawadde okutuuka bbalaza nga balonze omuntu era ng’olunaku lwaleero akafubo kaabwe lwekatandise.

Yye akulira FDC Dr. Kiiza Besigye yasinzidde mu lukungaana lwa bannamwulire lwelumu okutegeeza ng’omukago bwegukyaali omugumu ng’agamba nti obumulumulu obutono obuliwo tebusobola kubajja ku mulamwa