<a href="http://dembefm.ug/wp-content/uploads/masaka-headquarter1.jpg"><img class="alignnone size-full wp-image-12944" alt="masaka headquarter" src="http://dembefm.ug/wp-content/uploads/masaka-headquarter1.jpg" width="275" height="183" /></a>

Abakulembeze ba disitulikiti ye Kalungu baziriridde omubaka omukyala ow’ekitundu kino emikolo gy’okukuza olunaku lw’abakyaala nga bagamba gitegekeddwa mu budde bukyamu.

Emikolo gino gyategekeddwa omubaka w’abakyala mu Kitundu kino  Florence Kintu wali ku  Yesu Akwagala Primary school wabula abakulembeze omuli ne bakansala nga bakulembeddwamu ssentebe wa disitulikiti eno Emanuel Musoke nebajimuziririra yadde nga baayotiddwa mu butongole.

Musoke agamba emikolo gino gyalina kubeerawo mu mwezi gwakusatu wabula olw’ebigendererwa ebyabakulembeze abamu negyongezebwayo nga yewuunya mikolo ki egyongerwayo emyezi 8 mulamba.

Wabula era emikolo gigenze maaso nga era amyuka omubaka wa pulezidenti  Richard Ntulume y’abadde omugenyi omukulu.

&nbsp;