<p><a href="http://dembefm.ug/wp-content/uploads/Tumukunde2.jpg"><img class="alignnone size-full wp-image-17318" src="http://dembefm.ug/wp-content/uploads/Tumukunde2.jpg" alt="Tumukunde" width="231" height="218" /></a></p>
<p>KKooti eyisizza ekiragiro ekigaana munnamaggye Brig Henry Tumukunde okusengula abantu ku ttaka lya Jomayi eriweza yiika 200.</p>
<p>Ettaka lino liriko ebyaalo nga Njagi , ne Bujuuko ku luguudo lwe Mityana.</p>
<p>Amyuka omuwandiisi wa kkooti Thaddeus Opeseni agambye nti waliwo ebitategerekeka wakati w’endagaano eyakolebwa jomayi ne Tumukunde kale ng’omulamuzi alina okubyetegereza</p>
<p>Kkooti era eragidde Tumukunde okukomya okulambuza abantu be ettaka lino okutuuka ng’omulamuzi David Wangutsi awulirizza enjuuyi zonna.</p>
<p>JOMAYI yawaaba Brig. Tumukunde ng’ayagala biragiro bimuyimiriza kusalimbira ku ttaka lye kw’azimba ekibuga eky’omulembe</p>
<p>Ebiwandiiko ebiri mu kkooti biraga nti Tumukunde yaguza Jomayi ettaka eryogerwaako ku buwumbi busatu kitundu era nga yalina okuzimalayo mu myezi esatu kyokka nga bweyakerewamu TUmukunde n’atandika okulambuza abaguzi abapya</p>
<p>Jomayi agamba nti yakasasula obuwumbi obusoba mu bubiri nga kiba kikyaamu okugaba ettaka lye</p>
