Emirimo ku ddwaliro lye Kasana mu Luweero gisanyaladde ,nga kino kiddiridde ekibinja ky’abantu okulumba eddwaliro lino, nga baagala okutta abavubuka ababadde batwaliddwaayo nga bateberezebwa okubeera abanyazi.

Agavaayo galaga ng’abavubuka 2 okuli Farouk Kafeero ne Musa Kayondo bwebaakwatiddwa ku kyalo Kattambwa mu gombolola ye kikyusa nga bakuulita n’ente enzibe okukkakkana nga bakubiddwa, nga kw’ogasse n’okwokyebwa.

Ayogerera poliisi mu kitundu kino Lameck Kigozi atubuulidde nti waliwo omuzirakisa atadde abavubuka bano ku mmotoka n’abatwala mu ddwaliro e Kasana bafune obujjanjabi, wabula kino kitanudde abatuuze nebasalawo okulumba eddwaliro era poliisi y’etaasizza .