Butambala

Bya Sadat Mbogo

<a href="http://dembefm.ug/wp-content/uploads/pic.jpg"><img class="alignnone size-medium wp-image-28401" src="http://dembefm.ug/wp-content/uploads/pic-298x300.jpg" alt="" width="298" height="300" /></a>

Abantu  batano (5) bebakakasidwa nti bafiridde mu kabenje  nabala 9 banyiga biwundu  nga bonna bawagizi bamupiira gamasaza.

Akabenje kano kaagudde mu kibira kye Seenene okulina  ne town ye Kibibi ku luguudo lwe Mpigi-Gomba.

Okusinziira ku police bano babadde batambulira mu Taxi number UAZ 212D  nga  yabadde ekubyeko abawagizi be Ssaza lye Bulemeezi nga babadde bolekera ku kisawe kye  Kabulasoke  okuwagira tiimu yabwe mu mupiira ogwokudingana  mu zakamalirizo eziddirira ezisembayo ne tiimu ya Gomba.

Police etegezezza ng’emotooka mwebabadde batambulira bweyalemeredde omugoba wayo bwetyo neyefuula  nga nolugundo lwabadde luserera oluvanyuma lwekire kyenkuba, eyattonyye akawungeezi akayise.

Omu ku berabiddeko ng’akabenje kano kagwawo ategezezza nti omugoba we mmotooka nabawagizi bonna babadde batamidde kubanga emmotooka yasangidwamu  eccupa zo’mwenge nobuvera bwa waragi.

Ayogerera polisi mu bitundi bya Katonga Phillip Mukasa, akakasiza akabenje kano nakateeka ku kuvugisa ekimama ne ndiima.

Omugoba we mmotoka kigambibwa yabadde mupya ku luguudo luno.

Abagenzi kuliko omugoba wemotooka eno David Sserubbo, Zamu Nalubega, Kenneth, Sarah  nomuyizi eyaadde ava mu districy ye Luwero.

Ate abalumizidwa kuliko Christine Nakidde, Hasifah Nattabi, Eric Ntuluma, Gayita Ssenjovu, Agnes Nakibuule, Bashir Mudde, Prossy Nambooze, nabalala.

Dr. Samuel Ssekamatte, akulira eddwaliro lye Gombe abasing ku bakoseddwa gyebaddusiddwa  ategezezza nti abamu ku bano basindikiddwa mu ddwaliro ekkulu e Mulago okwongera okufuna obujanjabi.

Ebipapajjo bye mmotoka byasikiddwa nebiretebwa ku poliisi e Kibibi ngokunonyererza bwekugenda mu maaso.

Wabula mungeri yeemu lyo, essaza lya Bulemeezi lyawanduddwa okuva mu mpaka za’masaza, Gomba bweyabakubye 2-1 omugatte.