[caption id="attachment_18551" align="alignleft" width="300"]<a href="http://dembefm.ug/wp-content/uploads/Mbabazi-suporters-1.jpg"><img class="size-medium wp-image-18551" src="http://dembefm.ug/wp-content/uploads/Mbabazi-suporters-1-300x150.jpg" alt="File Photo: Mbabazi nga awandiika ku T-shirt yo mu ku bawagizi be" width="300" height="150" /></a> File Photo: Mbabazi nga awandiika ku T-shirt yo mu ku bawagizi be[/caption]

Eyali ssabaminisita w’eggwanga John Patrick Amama Mbabazi asabye gavumenti okwewala okukolera ku bunkenke kubanga yakwongera okukola ensobi.

Ng’ayogerako eri bannamawulire , Mbabazi avumiridde ekikolwa ky’okukwata abawagizi be olweggulo lwa leero.

Asabye abakola ku by’okwerinda okwewala okukolera ku biragiro ebimenya amateeka kubanga bino biggya kuzaala emivuyo.

Waliwo abakuuma ddembe abazinze wofiisi za Go- Forward e Nakasero nebayoola abakozi, abawagizi n’abakulu mu kisinde kino.

Mbabazi agambye nti bakolagana ne bannamateeka okulaba ekiyinza okukolebwa mu kadde kano

Ono era awakanyizza ebigambibwa nti yandiva mu lwokaano

Okuzinda wofiisi za Mbabazi kuzze mu kaseera nga pulezidenti Museveni yakawera okukwata abo bonna abaakuba abawagizi be e Ntungamo.