Bya Prossy Kisakye, Govumenti erimu nteekateeka zakuleeta etteeka erinalungamya bakayungirizi b’ettaka mu ggwanga.

Nga ayogerako ne ddembe fm omwogezi wa ministry y’ettaka amayumba n’enkulakulana Dennis Obbo agambye nti bali mu nteekateeka zisembayo n’oluvanyuma baakutwala ebbago lino mu lukiiko lwa baminisita likakasibwe

Obbo anyonyodde nti babadde bafuna okwemulugunya kungi eri abantu abanyagidwako ettaka lyabwe mu lukujukuju lwa babulooka omuli okutunda ettaka emirundi 2, okufera ebyappa n’okutunda ettaka eririko enkayana

Obbo agamba nti etteeka ligenderedde kumalawo bufere obukolebwa bakayungirizi b’ettaka.

Ayongeddeko nti singa etteeka lino linayisibwa kigenda kuba ky’abuwaze eri buli bulooka w’ettaka okugenda okubangulibwa kunsonga z’eby’ettaka bafune obukugu.

&nbsp;