Bya Ruth Anderah

Munansi wa Rwanda <strong>Moses Ishimye Lutale</strong> abadde avunanaidwa okuyingira mu Uganda mungeri, emenya amateeka awereddwa okweyimirirwa, mu maaso gomulamuzi we ddaala erisooka mu kooti ye Nakawa <strong>Fiona Shiela Angura</strong>.

Ono ayimbuddwa ku kakalu ka kooti ka bukadde 2 nabantu abamweyimiridde 2, ku bukadde 10 ezitabadde za buliwo.

Ono alagiddwa okuddanga eri kooti buli lwanabanga yitiddwa.

Okusinziira ku munamateeka womuvunanwa <strong>Daniel Walyemera</strong>, omuntu we yakwatibwa mu December womwaka oguwedde okumpi nekitongole kya CMI e Bugolobi, ngagamba nti yaliana enyumba okumpi gyagenzeemu okusaba.

Kooti ekitegeddeko nti omuvunanwa yayingira Uganda nga October 26<sup>th</sup> 2018 ngayita ku nsalo e Katuna mungeri emenya amateeka.

Omusango kati gwongezeddwayo okutukira ddala nga April 1<sup>st</sup> 2019, lwegunaddamu okusomebwa.

&nbsp;