<em><strong>Bya Sadat Mbogo</strong></em>

Abasajja babiri battiddwa mu kiro ekikeesezza olwaleero ku kyalo Kawuula okumpi n'eddundiro ly'omukulembeze w'eggwanga e Kisozi mu district ey'e Gomba.

Abatiddwa basaliddwasaliddwa nga kuliko <strong>Steven Kasibante</strong> ne munne ategeerekeseeko erya <strong>Kaliisa</strong> nga bombi babadde balimi mu kitundu.

Ssentebe wa LC2 e Kisozi <strong>Yazid Male</strong> ne ssentebe wa LC1 e Kawuula <strong>Muhammad Sserwadda</strong> obuzibu babutadde ku kyabutabeera na police e Kisozi kyokka nga ebirina okukuumibwa bingi n'abantu abeeyongedde ennyo abatamanyiddwa.

Addumira police mu district ey'e Gomba <strong>Robert Kuzara</strong> atuuse awagudde ekikangabwa kino, emirambo nejigyibwawo nejitwalibwa mu ggwanika ly'eddwaliro e Gombe e Butambala wabula nga embwa ya police ekonga olusu eremereddwa okubaako kyezuula.

&nbsp;